Source: http://www.contabun.ro/2017/08/09/hg-nr-5002011-privind-registrul-general-de-evidenta-a-salariatilor-actualizata-august-2017/
Timestamp: 2019-02-16 13:36:21+00:00

Document:
HG nr.500/2011 (Revisal) actualizata august 2017
Este vorba de abrogarea alin.(1) de la art.9 care prevedea urmatoarele: “Constituie contraventie si se sanctioneaza cu amenda de la 10.000 lei la 20.000 lei pentru fiecare persoana identificata ca presteaza activitate fara transmiterea datelor in registrul privat/public, conform prevederilor art. 4 alin. (1) lit. a) si art. 41 alin. (2) lit. a).”
Aceasta modificare a fost adusa de OUG nr.53/2017 pentru modificarea si completarea Legii nr. 53/2003 – Codul muncii, publicata in Monitorul Oficial nr.644 din 7 august 2017, in vigoare de la data publicarii.
Abrogarea alin.(1) de la art.9 vine in contextul in care au fost aduse o serie de modificari Codului muncii printre care si modul de sanctionare a angajatorilor care folosesc forta de munca nedeclarata. Astfel, au fost modificare si/sau actualizate o serie de articole din Codul muncii care vizeaza sanctionarea angajatorilor, dupa cum urmeaza:
La articolul 260 alineatul (1), litera e) se modifica si va avea urmatorul cuprins:
“e) primirea la munca a unei persoane fara incheierea unui contract individual de munca, potrivit art. 16 alin. (1), cu amenda de 20.000 lei pentru fiecare persoana identificata;”.
La articolul 260 alineatul (1), dupa litera e) se introduc trei noi litere, literele e^1)-e^3), cu urmatorul cuprins:
“e^1) primirea la munca a unei persoane fara transmiterea raportului de munca in registrul general de evidenta a salariatilor cel tarziu in ziua anterioara inceperii activitatii, cu amenda de 20.000 lei pentru fiecare persoana identificata;
e^2) primirea la munca a unui salariat in perioada in care acesta are contractul individual de munca suspendat, cu amenda de 20.000 lei pentru fiecare persoana identificata;
e^3) primirea la munca a unui salariat in afara programului de lucru stabilit in cadrul contractelor individuale de munca cu timp partial, cu amenda de 10.000 lei pentru fiecare persoana identificata;”.
La articolul 260 alineatul (1), dupa litera p) se introduce o noua litera, litera q), cu urmatorul cuprins:
“q) incalcarea prevederilor art. 16 alin. (4), cu amenda de 10.000 lei.”
La articolul 260, dupa alineatul (1) se introduce un nou alineat, alineatul (11), cu urmatorul cuprins:
“(11) Contravenientul poate achita in termen de cel mult 48 de ore de la data incheierii procesului-verbal ori, dupa caz, de la data comunicarii acestuia jumatate din amenda prevazuta la alin. (1) lit. e)-e3), inspectorul de munca facand mentiune despre aceasta posibilitate in procesul-verbal.”
La articolul 260, dupa alineatul (3) se introduc doua noi alineate, alineatele (4) si (5), cu urmatorul cuprins:
“(4) In cazul constatarii savarsirii uneia dintre faptele prevazute la alin. (1) lit. e)-e2), inspectorul de munca dispune, ca sanctiune complementara, sistarea activitatii locului de munca organizat, supus controlului, conform procedurii de sistare elaborate de Inspectia Muncii si aprobate prin ordin al ministrului muncii si justitiei sociale, publicat in Monitorul Oficial al Romaniei, Partea I, dupa consultarea prealabila a confederatiilor sindicale si patronale reprezentative la nivel national.
(5) Angajatorul poate relua activitatea numai dupa achitarea amenzii contraventionale aplicate si dupa ce demonstreaza ca a remediat deficientele care au condus la sistarea activitatii: prin incheierea contractului individual de munca, transmiterea raportului de munca in registrul general de evidenta a salariatilor sau, dupa caz, incetarea suspendarii contractului individual de munca si constituirea si plata contributiilor sociale si a impozitului pe venit aferente veniturilor salariale care se cuvin lucratorului pe perioada in care a prestat activitate nedeclarata.”
La articolul 264, alineatul (4) se abroga.
La articolul 265, alineatul (2) se modifica si va avea urmatorul cuprins:
“(2) Primirea la munca a unei persoane aflate in situatie de sedere ilegala in Romania, cunoscand ca aceasta este victima a traficului de persoane, constituie infractiune si se sanctioneaza cu inchisoare de la 3 luni la 2 ani sau cu amenda.”
Reamintim ca HG nr.500/2011 a suferit si o serie de modificari majore aduse de HG nr.877/2016 pentru modificarea si completarea HG nr.500/2011 privind registrul general de evidenta a salariatilor si pentru aplicarea unitara a unor dispozitii legale, publicata in Monitorul Oficial nr.963 din 28 noiembrie 2016.
HG nr.500/2011 privind registrul general de evidenta a salariatilor, actualizata august 2017, poate fi consultata aici.
Salariat pensionar de invaliditate grad III incadrat cu CIM de 4 ore/zi. Calculam sau nu contributiile datorate de angajator la salariul minim?
Dosarul personal al salariatului: obligatia angajatorului privind eliberarea actelor din dosar si termenul de eliberare
(Visited 13,211 times, 4 visits today)
Posted in: Resurse umane si salarizare Tags: adevrinta revisal 2017, amenzi revisal 2017, cim, Codul Muncii, contract de munca, hg 500/2011, hg 500/2011 actualizata 2017, hg 877/2016, hg nr.1105/2011, hg nr.500/2011, hg nr.500/2011 actalizata 2017, hg nr.500/2011 actualizata la zi, modicare hg nr.500/2011, noutati revisal 2017, oug 53/2017, reges, revisal, salariu, salariu in revisal, sporuri, sporuri in revisal

References: articolul 260
 articolul 260
 articolul 260
 articolul 260
 articolul 260
 articolul 264
 articolul 265